jkorsvik/nowiki_second_scrape_merged huggingface dataset:
.458 Lott

.458 Lott er en patron for rifle.
Den ble konstruert i 1971 av Jack Lott. Den ble laget for å erstatte den ikke like sterke .458 Winchester Magnum. Den er basert på hylsen til en litt nedkortet .375 Holland & Holland Magnum hvor hylseveggene er rettet ut og halsen utvidet til kaliber .458. Patronen er utformet for jakt på farlig afrikansk vilt.Etter en uheldig affære på en jakt etter bøffel hvor hans .458 Winchester Magnum ikke lykkes med å nedlegge en angripende bøffel konstruerte han denne patronen. Patronen var en villkatt i nesten 30 år før Hornady begynte å lage patroner og Ruger kom med sin M77RSM Mk II i samme kaliber.
Patronen er en virkelig suksess grunnet at de fleste rifler som er kamret for .458 Winchester Magnum kan brotsjes opp til .458 Lott. Man kan også i ett knipetak benytte .458 Winchester Magnum patroner i en .458 Lott. Rekylmessig gjør denne endringen våpenet langt mer brutalt og ligger ikke mange kneppene etter en .460 Weatherby Magnum. Endringen gjør at en 500 grains kule får ca. 90 m/s ekstra fart.


== Se også ==
Liste over patrontyper


== Referanser ==
Paul Ascher

Paul Ascher (født 18. desember 1899, død 27. mai 1941) var en tysk marineoffiser under andre verdenskrig. Han var artillerioffiser på panserskipet Admiral Graf Spee i løpet av skipets reise i sør-atlanteren. Han ble internert i Argentina i desember 1939 etter at skipet var ødelagt, men han lyktes i å flykte tilbake til Tyskland. Han var deretter fregattenkapitän på slagskipet «Bismarck» da det ble senket.Før krigen var han klassifisert som Mischling, siden han var av jødisk herkomst.


== Referanser ==
Werner Goldberg

Werner Goldberg (født 3. oktober 1919, død 28. september 2004) var en tysk soldat av jødisk herkomst (Mischling i nazistisk terminologi) som en kort tid under den annen verdenskrig ble fremstilt som en ideell tysk soldat i landets propaganda. Bildet av ham ble blant annet brukt i tyske aviser.
1. desember 1938 ble Goldberg opptatt i den tyske armé. Han deltok i invasjonen av Polen 1. september 1939. Kort tid etter at krigen startet sto bildet av Goldberg på trykk  i søndagsutgaven av avisen Berliner Tageblatt med teksten: «Den ideelle tyske soldat». Bildet var solgt til avisen av den offisielle Wehrmacht-fotografen. Bildet ble senere brukt på rekrutteringsplakater.
I 1940 ble Goldberg kastet ut av hæren etter ordre fra Adolf Hitler, da han 8. april 1940 kunngjorde at ingen soldater av jødisk herkomst kunne tjenestegjør i Wehrmacht.


== Referanser ==
Max Blokzijl

Marius Hugh Louis Wilhelm (Max) Blokzijl (født 20. desember 1884 i Leeuwarden, død  16. mars 1946 i Den Haag) var en nederlandsk vokalist og journalist som samarbeidet med tyske okkupasjonsmyndighetene under krigen.
Under andre verdenskrig ble han kjent som en av Nederlands mest betydningsfulle kollaboratører. Etter krigen ble han dømt til døden og henrettet for kollaborasjon med tyske myndigheter. Han ble henrettet ved skyting.


== Referanser ==
Kløverbregneslekta

Kløverbregneslekta (latin: Marsilea) er en slekt av bregner innenfor vassbregnefamilien (Marsileaceae) i ordenen Salvinales. Slekten har i alt 45-65 arter av akvatiske eller halvakvatiske bregner.
Kløverbregneslektas arter har 4-bladete «kløverblad» som flyter i vann. Fire av artene dyrkes i akvarier. Plantene lever i vann, og den 1 mm tykke jordstengelen har leddknuter som bladstilkene skyter opp fra. Sporehylstrene har 4 rom, og planten formerer seg ved hjelp av heterospori med to typer sporer.
Arten kløverbregne ble observert i Oslo i 1936, men finnes neppe i Norge i dag.


== Arter ==
Kløverbregne (Marsilea quadrifolia) (nordlige halvkule, India) (Oslo 1936)
Marsilea azorica (Marsilea azorica)
Marsilea crenata (Marsilea crenata)
Marsilea drummondii (Marsilea drummondii)
Marsilea exarata (Marsilea exarata)
Marsilea mutica (Marsilea mutica)
Marsilia pubescens (Marsilia pubescens)
Marsilea villosa (Marsilea villosa) (Hawaii)


== Eksterne lenker ==
(en) kløverbregneslekta i Encyclopedia of Life 
(en) kløverbregneslekta i Global Biodiversity Information Facility 
(no) kløverbregneslekta hos Artsdatabanken 
(sv) kløverbregneslekta hos Dyntaxa 
(en) kløverbregneslekta hos Fossilworks 
(en) kløverbregneslekta hos ITIS 
(en) kløverbregneslekta hos NCBI 
(en) kløverbregneslekta hos The International Plant Names Index 
(en) kløverbregneslekta hos Tropicos 
(en) Kategori:Marsilea – bilder, video eller lyd på Wikimedia Commons 
(en) Marsilea – galleri av bilder, video eller lyd på Wikimedia Commons
Trådbregneslekten

Trådbregneslekten (latin: Pilularia ) er en slekt av bregner innenfor vassbregnefamilien (Marsileaceae) i ordenen Salvinales. Slekten har i alt 6 arter av akvatiske eller halvakvatiske bregner.
Trådbregneslektens arter lever i vann, og den 1 mm tykke jordstengelen har leddknuter som bladstilkene skyter opp fra. Bladene er tynne og trådformete, og vokser loddrett oppover.
Sporehylstrene har 4 rom, og planten formerer seg ved hjelp av heterospori med to typer sporer.


== Arter ==
De 6 artene i denne slekten omfatter:

Trådbregne (Pilularia globulifera) (sørlige Norden, Nord-Europa)
Amerikansk trådbregne (Pilularia americana) (Nord-Amerika)
Pilularia mandonii (Pilularia mandonii) (vestlige Sør-Amerika)
Pilularia minuta (Pilularia minuta) (sørvestre Europa)
Pilularia novae-hollandiae (Pilularia novae-hollandiae) (sørvestre Australia og Tasmania)
Pilularia novae-zelandiae (Pilularia novae-zelandiae) (New Zealand)


== Eksterne lenker ==
(en) Trådbregneslekten i Encyclopedia of Life 
(en) Trådbregneslekten i Global Biodiversity Information Facility 
(no) Trådbregneslekten hos Artsdatabanken 
(sv) Trådbregneslekten hos Dyntaxa 
(en) Trådbregneslekten hos ITIS 
(en) Trådbregneslekten hos NCBI 
(en) Trådbregneslekten hos The International Plant Names Index 
(en) Trådbregneslekten hos Tropicos 
(en) Kategori:Pilularia – bilder, video eller lyd på Wikimedia Commons 
Pilularia – detaljert informasjon på Wikispecies 
Australsk trådbregne på Tasmania.
Large, Braggins: «An assessment of characters of taxonomic significance in the genus Pilularia», i New Zealand Journal of Botany, 1989, Vol. 27, side 481-486.
Rock Hudson

Rock Hudson (født Roy Harold Scherer jr.; 17. november 1925 i Winnetka i Illinois, død 2. oktober 1985 i Beverly Hills i California) var en amerikansk skuespiller. 
Etter high school arbeidet Hudson som postbud og var flymekaniker under andre verdenskrig. Etter krigen var han en periode lastebilsjåfør, men en filmagent fikk ham til å begynne med film. Han debuterte som skuespiller i filmen Fighter Squadron  i 1948. 
Hudson ble svært populær utover 1950-årene, og ble Oscar-nominert i 1956 for rollen i filmen Giganten. I 1960-årene medvirket han i en rekke kjærlighetsfilmer der han spilte mot Doris Day.
Hudson var homofil, men var gift med Phyllis Gates i årene 1955–1958. Hun var sekretær ved et filmselskap og en stor beundrer av Rock Hudson. Ekteskapet ble arrangert av filmselskapet for å gjøre slutt på ryktene som florerte om Hudsons homofile legning. 
Hudson var den første kjendisen som stod åpent frem i massemedia og fortalte at han var rammet av Aids, noe som førte til store avisoverskrifter over hele verden. Han hadde sin siste rolle i såpeoperaen Dynastiet, der han spilte rollen som Daniel Reece det siste året av sitt liv. Hans ekskone Phyllis Gates, som aldri giftet seg igjen, utgav i 1987 boken My Husband, Rock Hudson.


== Filmografi (utvalg) ==
1948 Luftens eskadrer
1950 Winchester 73
1951 Vei i mørket
1952 Mot fjerne horisonter
1952 Trommer i jungelen
1954 Mot nye horisonter
1955 Med kjærlighetens rett
1956 Giganten
1956 For alle vinder
1957 Farvel til våpnene
1958 Mellom himmel og jord
1959 Kryss på linjen
1962 Pysjamas for to
1964 Man's Favorite Sport?
1964 Ingen blomster takk
1965 Som hund og katt
1968 S.O.S. Nordpolen
1969 Darling Lili
1971–1976 McMillan and Wife (TV-serie)
1980 Mord som medisin
1981 Thee Devlin Connection (TV-serie)
1984–1985 Dynastiet (TV-serie)


== Referanser ==


== Eksterne lenker ==
(en) Rock Hudson – kategori av bilder, video eller lyd på Commons 
(en) Rock Hudson – galleri av bilder, video eller lyd på Commons 
(en) Rock Hudson på Internet Movie Database 
(sv) Rock Hudson i Svensk Filmdatabas 
(da) Rock Hudson på Filmdatabasen 
(da) Rock Hudson på Scope 
(fr) Rock Hudson på Allociné 
(en) Rock Hudson på AllMovie 
(en) Rock Hudson hos Turner Classic Movies 
(en) Rock Hudson hos Rotten Tomatoes 
(en) Rock Hudson hos The Movie Database 
Artikkelen har ingen egenskaper for filmpersondatabaser i Wikidata
(en) Rock Hudson hos Rotten Tomatoes
Tomas Nordin

Tomas Nordin (født 9. oktober 1969 i Härnösand) er en svensk curlingspiller. 
Han var med på  Peja Lindholms lag som ble verdensmestere i  1997, 2001 og i 2004. Han har i tillegg vunnet flere EM-medaljer.


== Referanser ==


== Eksterne lenker ==
(en) Tomas Nordin – Olympics.com 
(en) Tomas Nordin – Olympic.org 
(en) Tomas Nordin – Olympedia 
(en) Tomas Nordin – Sports-Reference (OL-resultater – arkivert) 
(sv) Tomas Nordin – Sveriges olympiske komité 
(en) Tomas Nordin – World Curling Tour 
(en) Tomas Nordin – World Curling Federation 
Websiden til laget
Webometrics

Webometrics Ranking of World Universities er en internasjonal rangering av nettsidene til universiteter som gjennomføres av CSIC, den største offentlige forskningsorganisasjonen i Spania. Rangeringen ble første gang gjennomført i 2004.


== Eksterne lenker ==
Offisielt nettsted
Lysva (sideelv til Tsjusovaja)

Lysva (russisk: Лысьва) er ei elv i Perm kraj i Russland.  Den er ei venstre sideelv til Tsjusovaja. Elva er 112 kilometer lang og har et nedbørfelt på 1 010 km².Ved elva ligger byen Lysva.


== Referanser ==
Brithe

Brithe, Brite og Britte er eldre kortformer av kvinnenavnet Birgitta, som har opprinnelse i Brigida, den latiniserte formen av det keltiske navnet Brighid. Navnet kan være dannet av keltiske briganti / brig, «høy, mektig», eller brigh, «styrke, kraft».


== Utbredelse ==
Brithe, Brite og Britte er alle svært sjeldne navn.
Tabellen nedenfor gir en detaljert oversikt over populariteten til kvinnenavnet Brithe  i noen av de landene hvor statistikk er tilgjengelig.
Brithe var et populært navn på norske jentebarn på 1700- og 1800-tallet.


== Kjente personer med navnet ==
Personene i listen er ordnet kronologisk etter fødselsår.

Brite Hindal (f. 1957), norsk bildekunstner
Britte van der Pouw (f. 1990), nederlandsk snowboardkjører


== Referanser ==


== Eksterne lenker ==

(en) Behind the Name: Brithe
(en) Think Baby Names: Brithe
Iro Haarla

Iro Haarla (født 7. november 1956) er en finsk komponist og musiker (harpe og piano), kjent fra flere utgivelser og
samarbeid med norske musikere, spesielt innen jazz.
Hun er utdannet ved Sibelius-akademiet (1974–79)
og Helsinki Pop-Jazz Conservatory, samt platedebuterte med
Juhani Aaltonen (1979).  Ved akademiet traff hun jazzmusikeren Edward Vesala 
(1954–99). De giftet seg i 1978, og hun bidro i stor grad til Vesalas senere plateutgivelser,
både med arrangementer og som utøver. Ekteparet  startet 
gruppen Sound & Fury som ga ut en rekke plater på plateselskapet ECM i perioden 1986–1999.  De spilte blant annet
på Moldejazz (1992) og ble kjent med den norske saksofonisten Trygve Seim. I en kort periode dannet Haarla, Vesala, Seim og den danske gitaristen Hasse Poulsen en jazz-kvartett.
Edward Vesala døde i 1999. Etter ektemannens bortgang virket Haarla i flere år som solist.  Men siden 2004 har
hun ledet sin egen Iro Haarla Quintett. Foruten Haarla består kvintetten av tre nordmenn: Trygve Seim, trommeslageren Jon Christensen og trompetisten Mathias Eick,
samt den finske bassisten Ulf Krokfors som tidligere hadde gjestet Sound & Fury (plate 1988),
samt spilt i duo med Haarla (2001–).  I en annen kvintett hun har ledet hadde hun med seg Sonny Heinilä på saksofon,
Verneri Pohjola på trompet, Krokfors på bass og Reino Laine på trommer.
Haarla har også spilt i duett med saksofonisten og fløytisten Pepa Päivinen, samt den norske
trompetisten Arve Henriksen fra Stryn.  Hun har også skrevet en del filmmusikk.


== Utgivelser ==
Yarra yarra (November Musik, 2001).  Med Pepa Päivinen.
Heart of a bird (TUM Records, 2003).  Med Ulf Krokfors.
Penguin Peguine (TUM Records, 2005).  Med Krokfors, Anders Bergcrantz trompet, Mikko Innanen og Rasmus Korsström saks, Mikko Iivanainen gitar, Antti Hytti bass og sag, Tom Nekljudow/Tomas Törnroos/Reino Laine og  Johanna Iivanainen sang
Iro Haarla Quintet, Northbound (ECM (plateselskap), 2006)


== Utmerkelser ==
Yrjö-prisen 2006


== Referanser ==


== Eksterne lenker ==
Offisielt nettsted 
(en) Iro Haarla – kategori av bilder, video eller lyd på Commons 
(en) Iro Haarla på Internet Movie Database 
(en) Iro Haarla på Discogs 
(en) Iro Haarla på MusicBrainz 
(en) Iro Haarla på Songkick 
(en) Iro Haarla på AllMusic
Polarbåndmåler

Polarbåndmåler (Xanthorhoe abrasaria) er en sommerfugl i gruppen av de egentlige målere  (Geometridae). Denne nordlige arten er bare kjent fra Finnmark i Norge.


== Utseende ==
En middelsstor (vingespenn ca. 25 mm), slank, lysgrå måler. Den kan kjennes fra andre arter i slekten Xanthorhoe på at den ikke har et enkelt tverrbånd i forvingene som er mye bredere enn de andre. Forvingen har tre omtrent like brede, doble tverrbånd, det ytterste er ofte tydelig bare i vingens fremste del. Områdene mellom de to båndene i hvert par er mer eller mindre mørke. Forvingens ytterkant er for det meste mørk. Bakvingen er gråhvit med tre smale, grå tverrbånd langs ytterkanten.
Larven er naken bortsett fra noen korte børster, ryggen er brunrød, den har en bred, mørkebrun sidestripe og buken er brungul.


== Levevis ==
Polarbåndmåleren lever i åpen skog og skogkanter, også i mer åpent terreng. Larvene lever på ulike maurer (Galium spp.). De voksne målerne flyr om natten, mest i juli.


== Utbredelse ==
Polarbåndmåleren er en nordlig art som er holarktisk, det vil si at den finnes både i den palearktiske sone og i Nord-Amerika. I Norge er den foreløpig bare funnet i Finnmark.


== Litteratur ==
Aarvik, Leif, Berggren, Kai, Hansen, Lars Ove. 2000. Norges Sommerfugler. Catalogus Lepidopterorum  Norwegiae. Norsk entomologisk forening. 192 sider. ISBN 82-995095-1-3
Aarvik, Leif, Hansen, Lars Ove, Vladimir Kononenko. 2009. Norges Sommerfugler. Håndbok over Norges dagsommerfugler og nattsvermere. Norsk entomologisk forening, Naturhistorisk museum, Universitetet i Oslo. 432 sider. ISBN 978-82-996923-2-8


== Eksterne lenker ==
(en) polarbåndmåler i Encyclopedia of Life 
(en) polarbåndmåler i Global Biodiversity Information Facility 
(no) polarbåndmåler hos Artsdatabanken 
(sv) polarbåndmåler hos Dyntaxa 
(en) polarbåndmåler hos Fauna Europaea 
(en) polarbåndmåler hos ITIS 
(en) polarbåndmåler hos NCBI 
(en) Kategori:Xanthorhoe abrasaria – bilder, video eller lyd på Wikimedia Commons 
Nettsiden Svenska Fjärilar, med bildegalleri
Moths of Alberta
www.nhm.uio.no/fakta/zoologi/insekter/norlep/ Norges sommerfugler – Et norskspråklig nettsted om norske sommerfugler.
Bilde av larven, fra Kimmo's Lep site
Natalie Coughlin

Natalie Anne Coughlin (født 23. august 1982 i Vallejo, California) er en amerikansk svømmer. Under OL 2008 ble hun den første svømmeren i historien som vant kvinnenes 100 m rygg i to OL på rad. Hun har vunnet elleve OL-medaljer.


== OL 2004 ==
Under OL 2004 i Athen vant Coughlin gull på 100 m rygg, og deltok på det amerikanske laget som tok sølv på 4 x 100 m fri. Hun var også med på å sette ny verdensrekord og ta gull på 4 x 200 fri.


== Sommer-OL 2008 ==
I sitt andre OL i Beijing i 2008 tok hun seks medaljer. Coughlin tok gull på 100 100 m rygg, og ble den første kvinnen som forsvarte gullet i denne øvelsen, etter at hun mistet verdensrekorden til sølvvinneren Kirsty Coventry i semifinalen.
Hun tok i tillegg sølv på 4 x 100 m fri, der hun svømte sammen med Lacey Nymeyer, Kara Lynn Joyce og Dara Torres, samt bronse på øvelsene 200 m medley, 4 x 200 m fri og 100 m fri. I hennes siste konkurranse tok hun sølv på 4 x 100 medley, sammen med lagvenninnene Rebecca Soni, Christine Magnuson og Dara Torres.


== Se også ==
Verdensrekorder i svømming


== Referanser ==


== Eksterne lenker ==
Offisielt nettsted 
(en) Natalie Coughlin – kategori av bilder, video eller lyd på Commons 
(de) Natalie Coughlin – Munzinger Sportsarchiv 
(en) Natalie Coughlin – Olympics.com 
(en) Natalie Coughlin – Olympic.org 
(en) Natalie Coughlin – Olympedia 
(en) Natalie Coughlin – Sports-Reference (OL-resultater – arkivert) 
(en) Natalie Coughlin – USAs olympiske komité 
(en) Natalie Coughlin – FINA 
(en) Natalie Coughlin – swimrankings.net
Air New Zealand Flight 901

Den 28. november 1979 krasjet Air New Zealand Flight 901 (TE901), et McDonnell Douglas DC-10 fly som fløy rundturer fra Auckland til Antarktis, og alle de 257 som var ombord omkom.
En tastefeil ved programmering av ruten førte flyet mot det vulkanske fjellet Mount Erebus i stedet for over McMurdo-sundet. Et lag skyer reduserte sikten og resulterte i såkalt sector whiteout, et vanlig meteorologisk fenomen som kan fjerne horisonten og detaljer i terrenget. Flyet traff fjellsiden seks sekunder etter at flyets Ground Proximity Warning System ga alarm. Alle ombord ble drept momentant i sammenstøtet med fjellet.


== Eksterne lenker ==
Ulykkesdetaljer –  planecrashinfo.com
Erebus disaster – New Zealand History Online
Erebus Aircraft Accident – Christchurch City Library
Utskrift av flyets taleregistrator – Aviation Safety Network
Berliner Tageblatt

Berliner Tageblatt (BT) var en tysk avis fra Berlin som eksisterte fra 1872 til 1939.
Den var en av de viktigste liberale avisene i Tyskland på den tiden. Avisen ble startet 1. januar 1872 som en ren annonsesavis. I 1933 tok nazistene kontroll over avisen og la den ned 31. januar 1939.
Hallstein Bast

Hallstein Wilhelm von Hanno Bast (født 20. juli 1955) er en norsk sivilingeniør og politiker (tidligere Venstre, nå Miljøpartiet De Grønne).Han er utdannet sivilingeniør fra NTH fra 1983.
Bast var leder i Larvik Venstre 1996–1999 og Venstres 1. kandidat til Stortinget fra Vestfold i 2005. Han har vært medlem av Larvik kommunestyre siden 1999, gruppeleder 1999-2011, leder i Vestfold Venstre 2007-2009.  
Etter kommune- og fylkestingsvalget 2011 fikk han vervet som varaordfører i Larvik kommune. I 2019 meldte Bast seg ut av Venstre og inn i MDG og er gruppeleder for MDG i Larvik kommunestyre. 
Hallstein Bast er sønn av kunstneren Ørnulf Bast.


== Referanser ==
Marie Louville

Marie Louville er en fransk journalist, som spesialiserer seg på Tibet, og regissør av flere dokumentarfilmer om Tibet.


== Referanser ==


== Eksterne lenker ==
(en) Marie Louville på Internet Movie Database
Asbjørn Hansen (friidrettsutøver)

For flere ved samme navn, se Asbjørn HansenAsbjørn Hansen (født 20. januar 1916 på Sandane i Gloppen kommune, død 2007 på Sandane) var en norsk friidrettsutøver og mellomdistanseløper. Han ble norsk mester i det første friidretts-NM etter den andre verdenskrig, i 1946, og fulgte opp med bronse året etter. Hansen representerte klubbene IL i BUL og Sandane Turn og Idrettslag.
Hansen var den første utøveren fra Nordfjord som konkurrerte på et høyt nasjonalt nivå. Han representerte Norge i en rekke landskamper. Hans beste resultat på 800 meter ble 1.55,7 og 1500 meter ble bestenoteringen 3.55,4, satt på Bislett, 23. juli 1947.Han vant bronse på 800 meter i årene 1937, 1938 og 1939. Hans idrettskarriere ble deretter avbrutt av den andre verdenskrig. Han ble likevel norsk mester på 1500 meter i 1946, under det første friidretts-NM etter krigen, og fulgte opp med bronse året etter.Hansen var lektor og arbeidet som lærer ved Rogaland off. landsgymnas og Firda Gymnas.


== NM-medaljer ==


== Se også ==
Liste over kjente personer fra Gloppen kommune


== Referanser ==


== Eksterne lenker ==
NRKs fylkesleksikon om Asbjørn Hansen
Asbjørn Hansen (etterforsker)

For flere ved samme navn, se Asbjørn HansenAsbjørn Hansen (født 1955 i daværende Rissa, nå Indre Fosen) er en norsk etterforsker. Han er tidligere drapsetterforsker i Kripos. I sine 18 år i Kripos var han med på å etterforske mellom 30 og 40 drap som per nå har status som oppklart. Han ledet etterforskningen av blant annet drapene på Orderud gård og i Baneheia. Av alle sakene han jobbet med, er det drapet på Trude Espås i 1996 som ikke har status som oppklart nå, og Baneheia-saken, hvor domfelte Viggo Kristiansen ble frikjent i 2022. Sammen med Tarje Holtvedt utga Hansen i 2013 boken Menneskejeger om sitt liv som drapsetterforsker.
Hansen var tidligere en av profilene i TV-programmet Åsted Norge som produseres av Mastiff for TV 2. Det første programmet ble sendt i januar 2016. Asbjørn Hansens engasjement i Åsted Norge er nå avsluttet.


== Se også ==
Monika-saken


== Bibliografi ==
Asbjørn Hansen: Menneskejeger – Fra et liv som drapsetterforsker i Kripos. Kurér forlag 2013, ISBN 978-82-93110-09-5


== Referanser ==


== Eksterne lenker ==
(en) Asbjørn Hansen på Internet Movie Database
Flaskeskutebygging

Flaskeskutebygging har vært en tradisjonell sjømannssyssel. Sjømannen på seilskutene hadde sine hobbyer som stort sett gikk ut på å lage gjenstander som hadde tilknytting til skuta de seilte på eller en annen og kjent skute.
Flaskeskutebygging var en slik virksomhet. Det tilsynelatende umulige med en skute inni en flaske med en tynn hals, bidro til å opprettholde  myten om sjømannens liv.
Man vet ikke helt sikkert når og hvorfor man begynte med denne form for fritidssyssel. Man regner med at de første flaskeskutene kom en gang på 1800 tallet i Europa. Da hadde man båter med nokså smekre skrog som egnet seg. Det kom også så smått arbeidstidsbestemmelser som tillot litt fritid og man hadde også begynt produksjon av glassflasker med relativt bra gjennomsiktighet. 
På den tiden var det populært med nipsfigurer og blomsteroppsatser under glassklokker. Dette tror man kan være bakgrunnen for 
at en eller annen fant på å få en modell av en seilskute inn i en flaske. Det har utvilsomt vært en fingerferdig person med orden på finmotorikken som laget den første.
At dyktigheten var forskjellig ser man lett ved å studere gamle modeller. Fra de mest hjelpeløse og klumpete til nydelige små modeller med utrolige detaljer på dekk og i riggen. Men man skal huske at hverken redskap eller materiale var det optimale, ei heller arbeidsforholdene. Litt av utfordringen var nettopp å lage en modell av noen små trebiter, tråd, papir, kitt og en flaske. Og med en kniv og kanskje en seilmakernål til verktøy.
Det er flere måter å bygge en flaskeskute på, men prinsippet går ut på det samme nemlig å bygge modellen utenfor flasken med
master til å legge ned langs skroget. Deretter puttes det hele gjennom flaskehalsen og sette fast i "sjøen" som er laget av
vinduskitt og farget med oljemaling. Skuta føres med akterenden inn og tråder festet til riggen er ført fram på baugspydet og ut gjennom flaskehalsen. Så reises mastene ved hjelp av trådene og ståltråd med krok eller annet egnet verktøy. Når alt står på plass limes trådene på baugsprydet og kuttes av.
Balboa (andre betydninger)

Balboa har flere betydninger:

Balboa, myntenhet i Panama
Balboa (dans), en swingdans